PRESSEKONFERANSEOPPGAVE

Tverrfaglig oppgave i Mediesamfunnet 1 og Medieuttrykk 1

Skuespillere:

* skolens informasjonssjef
* skolens rektor
* elevens lærer (som beskyldes for hendelsen)
* eleven
* elevens mor/far

Rekvisitter:

* Pressemelding
* Krykker
* Bandasje
* Skolen ordensreglement

Organisering:

Pressekonferansen arrangeres som en reell pressekonferanse i skolens lokaler. Rigg gjerne opp med bord, mikrofoner, logovegg osv). Alle elevene fungerer som journalister for ulike lokalaviser. Skolens informasjonssjef åpner pressekonferansen med å informere om saken. Deretter får både skolens rektor, læreren, eleven og elevens mor/far muligheten til å komme med en uttalelse. Informasjonssjefen styrer pressekonferansen, og kan gjerne være partisk/støtte læreren for å skape litt mer hodebry for journalistene i salen. Få gjerne i gang noen hissige diskusjoner under pressekonferansen. Journalistene får muligheten til å stille spørsmål og ta bilder i slutten av pressekonferansen.

Forslag til case:

VG2 Medier og kommunikasjon ved NAVN PÅ SKOLE reiste på klassetur til NAVN PÅ PLASS fra XX til XX.

29 elever og lærer NAVN NAVNESEN var med på turen.

Skolens ordensreglement gjelder selvsagt for slike skoleturer. Ordensreglementet understreker at det skal være ro etter kl. 23:00 på skoleturer.

Etter ankomst reiste elevene på besøk hos diverse mediebedrifter. På kvelden spiste alle pizza på en lokal pizzarestaurant. Etter middagen gikk elevene og læreren tilbake til overnattingsstedet for leking og sosialt samvær.

Kl. 23:00 var det enda ikke ro på overnattingsstedet. Læreren gikk da ut for å roe elevene ned. En av elevene ville ikke gå ned fra fellesarealet/hørte ikke etter, og da ble læreren hissig. Det medførte at han tok hardt i eleven slik at han falt ned trappen. Læreren benekter dette i ettertid, og hevder han ikke var borti gutten. Medelevene til den skadete sier det motsatte.

Læreren gikk tilbake til rommet sitt, mens elevene ble liggende skadet på gulvet.

En klassekamerat kontaktet legevakten og foreldre til den skadete eleven. Den skadete eleven og kameraten dro så til legevakten der det ble påvist brudd i den høyre foten og kraftig hjernerystelse. Eleven ble behandlet ved legevakten samme kveld.

Foreldrene til den skadde eleven kom og tok med seg sønnen/datteren og vennen hjem. Foreldrene kontaktet rektor samme natt for å informere om saken. Skolens rektor fikk ikke tak i læreren på telefon den aktuelle kvelden. Mobiltelefonen til læreren var avskrudd.

Resten av klassen og læreren reiste hjem dagen etter.